SA student sterf in Kuba | Maroela Media
Suid-Afrika se nasionale departement van gesondheid het Woensdag gesê die departement het met "hartseer en skok" kennis geneem van die student se afsterwe. Hy het vermoedelik sy eie lewe geneem.
Die departement het gesê owerhede in Kuba ondersoek die omstandighede rondom die student se dood en kon nie meer besonderhede oor die saak bekend maak nie. Die student se naam is ook weerhou.
"Ons neem met skok kennis van die afsterwe van een van ons studente. Ons het in afwagting gewag vir sy terugkoms na die land om sy beroep te beoefen en tot die ontwikkeling van ons nasie by te dra," het dr. Aaron Motsoaledi, die minister van gesondheid, gesê.
Die departement van gesondheid in KwaZulu-Natal reël traumaberading vir die student se familie.
Hoe wag jy in afwagting vir iemand maar jy weet nie eers wie die persoon is nie? As sy naam weerhou is hoe weet hulle hy is n derde jaar medesie student?
Hoe tragies. Dr. Aaron jy moet dalk in afwagting probeer om die dokters wat hier studeer en studeer het hier te hou .Hulle gaan oorsee en het jy al gewonder hoekom. En as hulle wil terug kom soos jy sê om hulle beroep te beoefen en die nasie op te bou . Ek verstaan self nie wat jy sê nie . Maar dan sukkel hulle dat HPCSA hulle weer moet registreer. Uiteindelik gebeur niks en bly hulle oorsee. Wat die opbou betref. Het jy al n beroep van jou kant af gedoen om die mediese mense terug te kry en… Lees meer »